ก.ล.ต.เปิดเฮียริ่งแก้พ.ร.บ.หลักทรัพย์ฯยกฐานะ FETCO เป็นนิติบุคคล
ก.ล.ต.เปิดเฮียริ่งแก้พ.ร.บ.หลักทรัพย์ฯยกฐานะ FETCO เป็นนิติบุคคล
ก.ล.ต.เปิดเปิดเฮียริ่งแก้พ.ร.บ.หลักทรัพย์ฯยกฐานะ FETCO เป็นนิติบุคคล
29 ต.ค. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดรับฟังความคิดเห็นต่อการแก้ไขพระราชบัญญัติหลักทรัพย์และตลาดหลักทรัพย์ พ.ศ. 2535 (พ.ร.บ. หลักทรัพย์ฯ) เพื่อกำหนดให้สภาธุรกิจตลาดทุนไทย (FETCO) มีสถานะเป็นนิติบุคคลตามกฎหมาย เพื่อส่งเสริมและสนับสนุนการพัฒนาธุรกิจตลาดทุนให้เติบโตต่อเนื่องอย่างยั่งยืน
โดยก.ล.ต. ร่วมกับสภาธุรกิจตลาดทุนไทยมีแนวคิดยกระดับสภาธุรกิจตลาดทุนไทยเป็น “สภาตลาดทุนแห่งประเทศไทย” มีฐานะเป็น “นิติบุคคล” ในทางกฎหมาย ทัดเทียมกับองค์กรอื่นในภาคเศรษฐกิจ และสนับสนุนให้การประสานความร่วมมือกับองค์กรทั้งภาครัฐและภาคเอกชนมีประสิทธิภาพยิ่งขึ้น
ดังนั้นก.ล.ต. จึงขอเปิดรับฟังความคิดเห็นจากผู้ที่เกี่ยวข้อง เพื่อนำไปประกอบการพิจารณาเสนอร่างกฎหมายต่อไป โดยหลักการที่เสนอมีสาระสำคัญกำหนดให้สภาตลาดทุนแห่งประเทศไทย คือ
1.เป็นนิติบุคคลตาม พ.ร.บ.หลักทรัพย์ฯ
2.มีวัตถุประสงค์ในการส่งเสริมและสนับสนุนการพัฒนาธุรกิจตลาดทุนให้เติบโตต่อเนื่องอย่างยั่งยืน มีเสถียรภาพและมีประสิทธิภาพ รวมทั้งประสานความร่วมมือกับองค์กรและหน่วยงานอื่นที่เกี่ยวข้องกับธุรกิจตลาดทุน ตลอดจนดำเนินกิจการอื่นที่เป็นประโยชน์ต่อธุรกิจตลาดทุน หรือเพื่อให้เป็นไปตามวัตถุประสงค์โดยได้รับอนุญาตจากคณะกรรมการ ก.ล.ต.
3.มีคณะกรรมการที่มาจากกรรมการโดยตำแหน่งและกรรมการที่สมาชิกเลือกตั้ง เป็นผู้บริหารจัดการสภาให้เป็นไปตามข้อบังคับ โดยที่ประธานกรรมการเป็นผู้แทนนิติบุคคล และมีสมาชิก 2 ประเภท ได้แก่ สมาชิกก่อตั้งและสมาชิกสามัญ